**Arweinydd Cydlynu Cystadlaethau**

**DISGRIFIAD O’R SWYDD**

**Prif Bwrpas:** Darparu cymorth a hyrwyddo cystadlaethau ar gyfer grwpiau oedran cenedlaethol, cystadlaethau hŷn, cystadlaethau ysgolion a chynghreiriau iau, yn unol â’n strategaeth.

**Yn adrodd i:** Pennaeth Datblygu a Gweithrediadau Criced Cymunedol

**Cyflog:** £21,000 y flwyddyn

**Contract:** Parhaol

Mae Criced Cymru, sef corff llywodraethu cenedlaethol cydnabyddedig criced hamdden yng Nghymru, yn bodoli i arwain, ysbrydoli a dylanwadu ar dwf, ansawdd a hygyrchedd criced yng Nghymru. Rydym am recriwtio unigolyn profiadol, proffesiynol i ymuno â’n tîm. Gweler y Swydd-ddisgrifiad a’r Manyleb Person isod am fwy o fanylion.

**Prif Rolau**

Gweinyddu, hyrwyddo a chyflenwi’r cystadlaethau cenedlaethol canlynol yn llwyddiannus:

* Cwpan Hŷn Agored Cymru
* Cystadlaethau Cwpan a Phlât Pêl Feddal Menywod
* Cwpanau Clybiau D13 a D15 Cymru
* Cystadlaethau newydd fel bo’n ofynnol (merched yn unig)
* Cystadlaethau ysgolion, fel bo’n ofynnol
* Cymorth gweinyddol ar gyfer y Gynghrair Iau, yn unol â chyfarwyddyd Rheolwyr Ardal

**Prif Ddyletswyddau**

Bydd y trefnydd cystadlaethau yn :

1. Rheoli holl gystadlaethau Criced Cymru mewn ffordd gyson, gyda ‘gwedd’, brand a goslef llais cyson.
2. Rheoli cyllidebau’r holl gystadlaethau’n ofalus ac yn ddarbodus.
3. Adolygu rheolau a threfniadau cystadlaethau, gan fyfyrio ar flynyddoedd blaenorol, ynghyd ag adborth gan gynrychiolwyr pob cystadleuaeth e.e. Grŵp Llywio Cwpan Agored Cymru a, lle bo’n briodol, ymgymryd ag arolygon chwaraewyr.
4. Darparu gwasanaeth cystadlaethau o’r radd flaenaf ar gyfer clybiau a chwaraewyr sy’n cymryd rhan.
5. Cynhyrchu rhaglenni’r tymor, annog pobl i gymryd rhan a lledaenu’r neges ar draws y rhwydwaith criced.
6. Monitro’n gyson i sicrhau bod rhaglen y tymor yn cael ei chwblhau, a gwneud defnydd o’r adnodd *Play-Cricket.*
7. Gweithredu fel yr unig bwynt cyswllt ar gyfer pob mater ac ymholiad yn ymwneud â chystadlaethau, a bod yn bwynt cyswllt cyntaf ar gyfer unrhyw faterion disgyblu a dirwyon.
8. Sicrhau bod cystadleuwyr yn gwybod am yr holl reolau a rheoliadau a’u bod yn cadw atynt.
9. Annog timau sy’n cystadlu i ‘chwarae eu rhan’ (‘*Get the Game On’*) a chadw at ‘ysbryd y gêm’ (‘*Spirit of Cricket’)*
10. Darparu cymorth gweinyddol cyffredinol drwy *Play-Cricket* a hyrwyddo’r adnodd hwn mewn ffordd glir ymhlith yr holl gyfranogwyr
11. Adrodd yn wythnosol ar gystadlaethau a gweithgareddau
12. Cydweithio â Chymdeithas Swyddogion Criced Cymru (WACO) i drefnu apwyntiadau swyddogol, fel bo’n ofynnol.
13. Gwneud trefniadau ar gyfer y Diwrnod Gemau Terfynol, drwy broses dendro/gwahoddiadau sy'n gymesur gadarn, lle bo’n angenrheidiol ac yn briodol, a hynny ar gyfer pob cystadleuaeth. Cydweithio â’r clybiau a ddewiswyd i gynnal y gemau ar yr holl drefniadau gan gynnwys, ymhlith pethau eraill:
    * chwilio am ffyrdd arloesol o reoli’r digwyddiadau hyn (e.e. ffrydio byw, diwrnodau/penwythnosau gemau terfynol gyda dau dîm)
    * sicrhau bod y digwyddiad yn cael ei ddefnyddio i wahodd a chroesawu pobl allweddol o’r rhwydwaith criced, ar y cyd ag uwch swyddogion Criced Cymru.
14. Hyrwyddo cystadlaethau, dyddiadau paru timau, rhaglenni’r tymor a’r canlyniadau ar sianeli cyfryngau cymdeithasol Criced Cymru, gan ennyn diddordeb y cyfryngau/cyrff masnachol eraill.
15. Cydweithio â’r ECB mewn perthynas â noddwyr cystadlaethau, cysoni dyddiadau, a gofynion eraill.
16. Rheoli’r system ad-dalu costau teithio timau, fel bo’n briodol.
17. Rheoli’r holl seremonïau gwobrwyo.
18. Gweinyddu tlysau a medalau.
19. Datblygu systemau effeithiol i leihau’r gwaith gweinyddol i wirfoddolwyr.
20. Mewn perthynas â chystadlaethau ysgolion, gweithio gyda Rheolwyr Ardal i geisio cynyddu nifer yr ysgolion sy’n cymryd rhan mewn cystadlaethau Dynamos, a chystadlaethau lefel uwchradd, fel bo’n ofynnol gan Criced Cymru.
21. Cefnogi datblygiad a moderneiddiad effeithiol cynghreiriau iau, yn nhermau systemau effeithiol, adrodd ar gemau a chwaraewyd (*Play-Cricket*) a sefydlu prosesau fel bod mwy o gemau’n cael eu chwarae mewn cynghreiriau iau.

|  |
| --- |
| **M****ANYLEB PERSON** |

|  |  |
| --- | --- |
| HANFODOL | DYMUNOL |
| Profiad o:   * Profiad diweddar o gynllunio a threfnu cystadlaethau chwaraeon a delio â gwirfoddolwyr | Profiad o:   * Gynllunio a threfnu cystadlaethau criced * *Play-Cricket* * Mynychu cyrsiau Diogelu’r ECB * Cymorth Cyntaf * Gwiriad DBS Manylach ar benodi |
| Gwybodaeth a dealltwriaeth o:   * Glybiau criced neu glybiau chwaraeon (cyffredinol) a’u gweinyddiad | Gwybodaeth a dealltwriaeth o:   * Ganlyniadau’r Arolwg Chwarae Criced Cenedlaethol. * Criced Cynghrair a Chwpan yng Nghymru * Datblygu chwaraeon * Diogelu ym myd chwaraeon |
| Sgiliau   * Y gallu i gyfathrebu’n effeithiol * Sgiliau trefnu * Sgiliau gweinyddol * Sgiliau TG | Sgiliau:   * Siaradwr Cymraeg |
| Arall:   * Parodrwydd i weithio oriau anghymdeithasol, gan gynnwys ar nosweithiau a phenwythnosau | Arall   * Angerdd tuag at griced * Trwydded Yrru DU Lawn a defnydd o gerbyd. |

**Dylai ymgeiswyr anfon llythyr eglurhaol a CV drwy e-bost at:** [Sandie.keane@cricketwales.org.uk](mailto:Sandie.keane@cricketwales.org.uk)

**Y dyddiad cau ar gyfer ceisiadau yw 05/01/2024**

**I gael sgwrs anffurfiol am y rôl, dylai ymgeiswyr gysylltu â:**

[Mark.Frost@glamorgancricket.co.uk](mailto:Mark.Frost@glamorgancricket.co.uk)

***Mae Criced Cymru wedi ymrwymo i ddarparu cyfleoedd cyfartal.*** *Er y byddwn bob amser yn penodi ar sail teilyngdod, byddem yn annog ceisiadau yn arbennig oddi wrth grwpiau a chymunedau sydd heb gynrychiolaeth ddigonol ym myd criced – yn enwedig merched neu bobl o gefndiroedd ethnig amrywiol, neu rai sydd ag anabledd.*

[I gael manylion am ein hymrwymiad i Recriwtio Mwy Diogel, gweler yma](https://cricketwales.org.uk/documents/governance-policies/safer-recruitment-2077.docx)